  Виталий Пронин Берыктӥсьёслэн нуналзылы сӥзьыса, 2-тӥ коньвыуонэ BERYKTON LUD "Акылес пересьёс" швед фильмез возьматэ.Премьераез удмурт кылын!Та Метт - неонацистка. Нылкышно аслыз коньдон поттэ, йырзы сураськем пересьёсыз утьыса. Соос кулон нуналзэс возьмаса гинэ уло на.Метлы та улонын номыр но тунсыко уг поты. Огпол уйин со адямиез жуге. Ӵукнаяз ик со ассэ мукет сямен возьыны кутске - гажась но яратӥсь сямо луэмзэ возьматэ.- Маиз тужгес но тунсыко, - кино возьматонэз радъясь Алексей Шкляев вера, - Россиын та кино дунтэк возьматӥське - «эрико» лицензиен. «Узы-боры» удмурт фильмез сямен ик, та швед кинолэсь но копиоссэ лэсьтыны луэ, торрентъёсы но вотэсбам проектъёсы пуктыны яра. Соин ми но нокыӵе могӟетъёстэк кино возьматонэз дасямы.Фильм удмурт кылын субтитръёсын возьматэмын луоз. Ужрад Удмурт университетлэн 1-тӥ корпусаз 19. 30 часын кутскоз.Фильмлэн вотэсбамэз http://nastyoldpeople.org/Темалы тупась статьяос:Кулэ-а удмуртъёслы француз кино? Теги: АлексейШкляев Берыктонлуд  